165 
t Deétéri Dr. Borbás Vincze. 
Irta : Dr. I)eg;eii Árpád. 
(Arczképpel.) 
Fájdalmas s a közel jövőben pótolhatatlan veszteség 
érte a hazai botanikát. 
Borbás Vincze ez év július hó 17-én éjjeli egy órakor 
szivszélhíidésben Kolozsvárt hirtelen elhunyt. 
Kidőlt az a férfiú, a ki botanikai ismeretek dolgá- 
ban oly messze állott felettünk, a ki erejét, tudását hazá- 
jának határán messze túl terjedő országok irodalmából 
merítve, szervezetében átdolgozva, eredeti megfigyeléseivel 
gyarapítva, értékes munkák alakjában érett gyümölcsök- 
ként, hullatta szeretett hazájának földjére. 
Nehéz, rögös út volt az, melyen Borbás előttünk járt, 
hogy mily nehéz, azt azok tudják, a kik utána járnak. Mert 
a tudomány haladása olyan, hogy nekünk, a kik utána 
jövünk, először végig kell járnunk azon a hosszú s annyi 
tévúttól átszelt ösvényen, melyen elődeink jártak s midőn 
elértünk azon ponthoz, a hol kidőltek, ott kezdődik még 
csak az új, az igazi munkánk : az út járatlan folytatásá- 
nak vezető nélkül való megkeresése. Pedig mennyit egyen- 
getett ezen az úton, hány útjelzőt állitott, mennyi érdekes, 
talán új czélokhoz vezető mellékutat mutatott nekünk, 
melyhez visszatérnie már nem lehetett s így ránk hagyta 
annak a kikutatását, vájjon magaslatokra visznek-e, avagy 
sötét szurdokokba, melyekből vissza kell térnünk a főútra. 
A hazai szakirodalomban szinte páratlan produktivi- 
tása felölelte a botanika majd minden ágát. Mint növény- 
ismerő, különösen a kritikus Rosa, Rubus, Epilobium , 
Hitracium, Mentka, Viola , Roripa, Dianthus, Potentilla 
és Galium nemzetségek legkiválóbb ismerője, európai hír- 
nevű capacitás volt ; számos közleménye tanúskodik arról, 
hogy a növények morphologiájával, anatómiájával s pato- 
lógiájával, különösen pedig biológiájával nemcsak többször 
és behatóan foglalkozott, de eredeti megfigyeléseivel s ön- 
álló gondolkozásra valló, gyakran igen értékes magyaráza- 
taival e disciplinák terén való ismereteinket is lényegesen 
gyarapította. Irodalmi tájékozottság tekintetében úgyszólván 
egyedül állott országunkban. A magyar nép ajkán forgó 
növénynevek összegyűjtésével a magyar nomenklatúrának 
14 * 
